Diari Oficial de la Generalitat Valenciana


Sumari del DOGV 9542, del 27-02-2023 (2023/1585)

RESOLUCIÓ de 31 de gener de 2023, de la Universitat de València, per la qual es realitza l'oferta pública de diferents places d'aquest organisme amb contracte laboral a càrrec de diverses línies d'investigació.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9542

Data del DOGV
:   27-02-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/1585


Data del document
:   31-01-2023

Organisme emissor
:   Universitat de València

Tipus de document
:   Resolució

Descriptors 

:   * Universitat de València
    * concurs administratiu

RESOLUCIÓ de 31 de gener de 2023, de la Universitat de València, per la qual es realitza l'oferta pública de diferents places d'aquest organisme amb contracte laboral a càrrec de diverses línies d'investigació. [2023/1585]  
El Rectorat de la Universitat de València, fent ús de les atribucions que li atribueix l'article 20, en relació amb l'article 2.2 de la Llei orgànica 6/2001, de 21 de desembre, d'universitats, resol:  
  
Convocar l'oferta pública de diferents places d'aquest organisme amb contracte laboral a càrrec de diverses línies de recerca, segons figuren en els annexos d'aquesta resolució, d'acord amb les bases següents:  
  
  
Primera. Normes generals  
1.1. Aquesta oferta té per objecte la selecció de personal per a cobrir diversos llocs de personal laboral per a línies de recerca mitjançant el sistema de concurs.  
1.2. D'acord amb el que estableix l'article 73 de la Llei orgànica 6/2001, de 21 de desembre, d'universitats, modificada per la Llei 4/2007, de 12 d'abril, la realització d'aquestes proves selectives s'ha d'ajustar al que disposa la legislació vigent per a la funció pública de la Generalitat Valenciana i a la normativa laboral continguda en l'Estatut dels Treballadors i les seues modificacions.  
També hi és aplicable la normativa específica universitària recollida en la Llei orgànica d'universitats, la Llei de la ciència i els Estatuts de la Universitat de València, així com en les bases d'aquesta convocatòria.  
  
1.3. Els processos selectius que es realitzen en cada convocatòria són mitjançant un concurs que consisteix en la valoració dels mèrits i, si és el cas, la realització d'una entrevista.  
1.4. L'adjudicació dels llocs a les persones aspirants que superen aquests processos selectius s'efectua d'acord amb l'ordre de puntuació obtinguda, sempre que reunisquen els requisits que per a cada lloc de treball són exigits i que s'indiquen en l'annex de cada convocatòria.  
1.5. Aquesta convocatòria es publica en el Diari Oficial de la Generalitat Valenciana (DOGV), en el tauler oficial d'anuncis de la Universitat de València, l'adreça electrònica del qual és: https://webges.uv.es/uvtaeweb/vertablonfrontaction.do'filtro=tipo&valor=48&filtrar&grupoNavegacion=0&servicioNavegacion=-1, i en la pàgina web del Servei de Recursos Humans (PAS), secció de PAS Investigació: http://www.uv.es/pasinvest.  
La publicació en el DOGV es pren com a referència a l'efecte del còmput de terminis per a la presentació de sol·licituds de participació.  
La resta de les publicacions que es deriven dels actes integrants del procés selectiu es publiquen en el tauler d'anuncis oficial i en la pàgina web del Servei de Recursos Humans (PAS), Secció Investigació.  
  
  
Segona. Requisits generals dels aspirants  
Per a ser admesos, les persones aspirants han de reunir els requisits següents:  
2.1. Tenir la nacionalitat espanyola o tenir la nacionalitat d'un país membre, o ser de qualsevol dels estats en què, en virtut de tractats internacionals establerts per la Unió Europea i ratificats per Espanya, siga aplicable la lliure circulació de treballadors, en els termes en què aquesta legislació és definida en el Tractat Constitutiu de la Unió Europea. En aquest darrer cas, han de presentar el resguard d'haver sol·licitat la targeta de residència comunitària.  
Així mateix, s'hi poden presentar aspirants amb nacionalitat diferent a la que s'ha esmentat en el paràgraf anterior. En aquest cas, és necessari complir els requisits que estableix la normativa vigent. Qui obtinga l'adjudicació del lloc de treball que s'ofereix ha d'acreditar almenys el permís de treball i de residència en el moment de la contractació.  
2.2. Tenir complerts almenys 16 anys el dia en què acaba el termini de presentació de sol·licituds.  
2.3. Posseir una de les titulacions acadèmiques de les que figuren en l'annex corresponent a la convocatòria que es vulga sol·licitar, o estar en condicions d'obtenir el títol corresponent en la data en què acaba el termini de presentació de sol·licituds.  
En el cas de titulacions obtingudes a l'estranger, s'ha d'estar en possessió de la credencial que n'acredita l'homologació o declaració d'equivalència a Espanya, una fotocòpia de la qual ha d'acompanyar la sol·licitud. Si encara no estan homologades ni se n'ha declarat la equivalència, es pot substituir aquest requisit per l'acreditació d'haver iniciat la tramitació per a la seua homologació, declaració d'equivalència o reconeixement. El contracte es rescindirà si l'autoritat acadèmica competent denega l'homologació. S'ha d'entendre que hi ha denegació quan l'homologació està condiciona al compliment de determinats requisits, mentre que no es complisquen.  
2.4. Si s'exigeix com a requisit un nivell d'idioma, s'utilitza per a la seua avaluació la Taula d'Equivalències d'Acreditació de L2 de la UV, aprovada per Acord del Consell de Govern de 10 de juliol de 2018 (ACGUV 156/2018). No es valoren els cursos d'idiomes, només els nivells adquirits.  
2.5. No patir malaltia ni estar afectat per limitació física o psíquica que siga incompatible amb l'exercici de les corresponents funcions.  
  
2.6. No estar inhabilitat per a l'exercici de funcions públiques, o no haver-estat separat mitjançant expedient disciplinari de qualsevol administració o treball públic. En el cas d'aspirants de nacionalitat no espanyola, han d'acreditar igualment que no estan sotmesos a sanció disciplinària o condemna penal que els impedisca l'accés a la funció pública. Si no tenen aquesta acreditació, han de presentar una còpia de la sol·licitud d'emissió, sense perjudici de la declaració jurada per part de les persones interessades.  
Tots aquests requisits s'han de reunir en el moment en què acaba el termini de presentació de sol·licituds i s'han de mantenir durant el procés selectiu.  
Les persones aspirants són responsables de la veracitat de totes les dades que facen constar en la sol·licitud i en la documentació aportada. En cas de falsedat, se'ls pot exigir la responsabilitat corresponent, sense perjudici, si escau, de la seua exclusió del procés selectiu.  
  
  
Tercera. Sol·licituds  
3.1. Les persones interessades han de reunir els requisits assenyalats en l'annex corresponent a la convocatòria que se sol·licita. Han de presentar la sol·licitud, juntament amb el currículum i els documents que acrediten els mèrits al·legats, obligatòriament a través de la sol·licitud electrònica que la Universitat posa a la seua disposició, l'enllaç a la qual (url) es publica en la pàgina web de la Secció de Pas Investigació, http://www.uv.es/pasinvest, a partir de la publicació d'aquesta resolució en el DOGV.  
Per a emplenar la sol·licitud, la Universitat té a disposició de les persones interessades una guia a la qual es pot accedir a través de l'enllaç: https://go.uv.es/sNh0jds.  
Si alguna persona té dificultats a l'hora de realitzar la tramitació electrònica, pot accedir a l'eina de suport TIC de la Universitat de València a través de l'adreça de correu electrònic: clzvjd@ea.ou. Per a qualsevol altre dubte sobre els detalls d'aquesta convocatòria, es pot contactar amb l'equip de la secció de Gestió d'Investigació del Servei de Recursos Humans PAS mitjançant l'adreça de correu electrònic: ocnhrmd@vc.hk.  
3.2. El termini de presentació de les sol·licituds és de 10 dies hàbils, comptadors a partir de l'endemà hàbil de la publicació d'aquesta resolució en el Diari Oficial de la Generalitat Valenciana (DOGV).  
  
Quarta. Documentació que cal adjuntar electrònicament  
En el formulari electrònic es requereix que s'adjunte diversa documentació, preferentment en format PDF. Aquesta documentació s'ha d'inserir en les pestanyes i en l'espai reservat per a això. S'ha de fer de la següent manera:  
4.1. En la pestanya quarta s'ha d'inserir el document PDF del títol acadèmic o resguard d'haver abonat els drets d'expedició. En cas de titulacions estrangeres, cal acreditar-ne l'homologació o equivalència corresponent o haver iniciat els tràmits per aconseguir-la.  
  
També s'hi ha d'inserir la resta de documents PDF que acrediten qualsevol altre requisit que s'exigisca en la convocatòria.  
4.2. En la pestanya cinquena s'ha d'inserir el document PDF del DNI, passaport o NIE, aquests dos últims documents només si la persona que es presenta no té la nacionalitat espanyola.  
4.3. També s'hi ha d'inserir el currículum en un document PDF, o un ZIP. Es pot fer servir el model establert en aquest enllaç: http://go.uv.es/F3LCmfj.  
No és necessari que els documents adjuntats estiguen degudament acreditats en aquest moment del procediment; n'hi ha prou amb la declaració jurada de la persona interessada sobre l'autenticitat de tot el que s'ha dit en la sol·licitud i en els documents annexats, sense perjudici que en qualsevol moment la comissió o la Universitat puga requerir als aspirants perquè acrediten la veracitat de les circumstàncies i documents aportats i que hagen sigut objecte de valoració.  
  
Quinta. Sistema selectiu  
5.1. El procés selectiu consta d'un concurs que consisteix en la valoració dels mèrits curriculars de les persones aspirants per la comissió avaluadora i, si és el cas, de la realització d'una entrevista.  
Els mèrits es valoren d'acord amb el barem que figura en l'annex corresponent a la convocatòria que se sol·licita. Els mèrits que no s'hagen justificat documentalment dins del termini de presentació d'instàncies, no seran tinguts en compte en la resolució del concurs.  
  
5.2. La comissió pot, si ho considera oportú, realitzar una entrevista a les persones aspirants. El nombre de persones que passen a la fase d'entrevista es determina per criteri de la comissió avaluadora.  
5.3. Finalitzat el procés selectiu, la baremació de les persones aspirants i la proposta de contractació i de formació de la bossa es publica en el tauler d'anuncis de la Universitat de València i en la pàgina web http://www.uv.es/pasinvest.  
5.4. L'adjudicació dels llocs convocats es fa per resolució de la gerència, que es publica igualment en el tauler d'anuncis i en la pàgina web esmentats en el punt 5.3. d'aquesta base.  
5.5. La comissió avaluadora pot declarar desert el procediment de selecció en cas que, després de la valoració dels mèrits i, si s'escau, la realització de l'entrevista, el perfil dels candidats millor puntuats no s'ajusta íntegrament al perfil de la plaça i a les necessitats de la línia de recerca.  
5.6. Les borses de treball que deriven d'aquests processos selectius romandran vigents mentre dure la línia de recerca per la qual van ser convocats. Les crides a les persones aspirants es fa per l'ordre de la borsa.  
  
Sisena. Comissió avaluadora  
6.1. La comissió avaluadora és la que figura en l'annex corresponent a cada convocatòria.  
6.2. És aplicable als membres d'aquesta comissió el que disposa l'Acord del Consell de Govern de la Universitat de València (ACGUV/303/2021) que aprova el Full de ruta sobre les mesures d'integritat pública, la prevenció i la lluita contra el frau, la corrupció i els conflictes d'interès.  
A aquest efecte, els seus membres han d'emplenar la corresponent declaració d'absència de conflicte d'interessos (DACI), que s'ha d'adjuntar a l'acta de constitució de la comissió i que forma part de l'expedient administratiu. N'hi ha un model normalitzat per la Universitat en la pàgina web: https://links.uv.es/GOo6oAT.  
6.3. La comissió és l'encarregada de resoldre tots els dubtes que puguen sorgir en l'aplicació d'aquestes normes i tot allò que s'haja de fer en els casos no previstos.  
6.4. El procediment d'actuació de la comissió s'ha d'ajustar en cada moment al que disposa la Llei 40/2015, d'1 d'octubre, de règim jurídic del sector públic.  
6.5. Per a les comunicacions i qualsevol problema que puga sorgir, la comissió avaluadora té la seu en lloc que s'indica en l'annex corresponent a la convocatòria que se sol·licita.  
  
Setena. Contractació  
7.1. Una vegada hagen acabat els processos selectius derivats d'aquesta convocatòria, els contractes es formalitzen per escrit, per a la qual cosa es fa servir la modalitat contractual més adequada a l'objecte d'aquest entre les que estiguen vigents en el moment d'aquesta formalització.  
7.2. La data d'inici és la que està fixada en la proposta de contractació, en funció de les necessitats de la línia de recerca i sempre que siga viable administrativament.  
7.3. La finalització dels contractes pot ser deguda a qualsevol de les causes previstes en l'Estatut dels Treballadors, o en la resta de legislació aplicable, i també les que es consignen en el contracte, entre les quals s'han d'establir les següents:  
7.3.1 Acabament o esgotament de la consignació pressupostària.  
7.3.2 Acabament de les tasques consignades al lloc de l'empleat o empleada dins de la línia de recerca.  
7.3.3 Acabament de la línia de recerca.  
  
Vuitena. Informació sobre les dades recollides  
8.1. La Universitat de València és l'entitat responsable de les dades facilitades per les persones que es presenten a aquest procés selectiu. La informació rebuda es tractarà exclusivament per a les finalitats objecte de la convocatòria, així com, en el seu cas, la posterior gestió de personal, de conformitat amb el que disposa la normativa de protecció de dades vigent.  
Part de les dades poden ser publicats en el tauler oficial de la Universitat de València i en la pàgina web de la Secció de Gestió de la Investigació. A més, també se cediran als membres de la comissió avaluadora per a la valoració dels mèrits i la resolució de reclamacions plantejades, si s'escau.  
8.2. Les persones que desitgen accedir a l'expedient del procés selectiu i consultar dades d'altres persones aspirants, ho han de sol·licitar prèviament a la comissió avaluadora o al Servei de Recursos Humans (PAS), Secció de PAS-Invest.  
En aquesta sol·licitud s'han de comprometen a mantenir el deure de confidencialitat de les dades i a guardar-ne l'oportuna reserva, i només poden fer ús d'aquesta informació a l'efecte d'argumentar o plantejar una possible reclamació o al·legació.  
L'ús o divulgació d'aquestes dades fora dels casos esmentats pot implicar l'exigència de responsabilitats de conformitat amb la legislació vigent.  
8.3. Per a més informació sobre el tractament de les dades, es pot accedir a l'enllaç: http://go.uv.es/88bqyH6  
  
Novena. Recursos  
Contra aquesta resolució, que exhaureix la via administrativa, es pot interposar un recurs de reposició, davant el mateix òrgan que l'ha dictada, dins del termini d'un mes comptador a partir de l'endemà de la seua notificació o publicació, o un recurs contenciós administratiu, davant els òrgans de la jurisdicció contenciosa administrativa de la Comunitat Valenciana, dins del termini de dos mesos comptadors a partir de l'endemà de la seua notificació.  
Contra els actes de la comissió avaluadora, es pot interposar el recurs d'alçada que preveu la Llei 39/2015, d'1 d'octubre, del procediment administratiu comú de les administracions públiques.  
Així mateix, l'Administració, si escau, pot revisar les resolucions del tribunal d'acord amb l'esmentada norma.  
  
València, 31 de gener de 2023.- La rectora, p. d. (DOGV 30.05.2022), el gerent: Juan Vicente Climent Espí.  
  
  
  
ANNEX I  
Línia de recerca: «Línea invest. Actividades de transferencia y de innovación empresarial; unidades científicas de innovación empresarial. CPI-23-050».  
  
Oferta pública d'un lloc de treball de tècnic/a superior de suport a la investigació.  
  
1. Condicions generals del lloc de treball que s'ofereix  
1.1. Denominació i classificació del lloc de treball:  
Tècnic/a superior de suport a la investigació.  
Grup: A.  
Subgrup: A1.  
Complement de destinació: 20.  
Complement específic: E040.  
1.2. Jornada de treball: 37 hores setmanals.  
1.3. Funcions i tasques que s'han de desenvolupar:  
- Anàlisi Tecnològica: Anàlisi de l'estratègia d'innovació i transferència.  
- Anàlisi de la Proposta de Valor.  
- Definició del model de negoci.  
- Prospectives Tecnològiques de Mercat.  
- Anàlisi de patents: Tràmits amb OTRI.  
- Suport a la preparació de la Comunicació d'Invenció per a la presentació d'una patent i seguiment en els processos de presentació.  
  
- Tramitació de NDAs i MTAs.  
- Preparació de contractes amb empreses.  
- Preparació de Propostes: Comunicació i seguiment de les convocatòries previstes per a projectes de transferència.  
- Disseny de projecte de transferència i suport en la seva elaboració: identificació de perfils, alineació de la proposta amb els objectius de la convocatòria, cerca de col·laboradors, suport en apartats específics de transferència i mercat.  
- Formació i Jornades d'Innovació: Organització i gestió d'activitats de formació en temes de transferència, propietat intel·lectual, innovació, metodologies.  
- Preparació de jornades i activitats relacionades amb la cultura d'innovació al centre: esmorzars de treball, jornades de ciència i emprenedoria.  
- Gestió de projectes: Suport a elaboració de pressupost i control econòmic de projectes.  
1.4. Objecte i Període: Coordinació de la transferència de la Unitat Científica d'Innovació Empresarial.  
El contracte està determinat per la durada de la línia de recerca i la disponibilitat pressupostària.  
1.5. Requisits:  
1.5.1 Titulació: grau en Ciències Químiques, o titulació equivalent.  
  
  
2. Barem  
2.1. Anys de serveis prestats en les diferents administracions públiques: fins a 0,5 punt per any acreditat, amb un màxim de 2 punts.  
  
2.2. Titulacions acadèmiques i cursos de formació:  
- Titulació superior a la requerida en la convocatòria: fins a 0,5 punts.  
- Cursos de formació i perfeccionament: fins a 1 punt.  
- Cursos de valencià: fins a 0,5 punts.  
2.3. Altres mèrits preferents relacionats amb l'objecte del contracte, l'experiència prèvia i els coneixements concrets: fins a 4 punts.  
Doctorat en Ciències Químiques.  
Experiència a:  
- Investigació en Ciència Molecular i Desenvolupament de Materials.  
- Protecció de resultats de recerca, vigilància tecnològica i de mercat.  
- Activitats de promoció i transferència amb empreses.  
- Experiència postdoctoral.  
La Comissió pot acordar la realització d'una entrevista a fi de concretar millor la valoració dels mèrits preferents: fins a 2 punts.  
  
  
3. Comissió avaluadora titular  
President: Eugenio Coronado Miralles, professor del Departament de Química Inorgànica.  
Vocal 1: Enrique Orti Guillen, professor del Departament de Química Física.  
Vocal 2: Sacramento Ferrer Llusar, professora del Departament de Química Inorgànica.  
Vocal 3: Julia Pérez Prieto, professora del Departament de Química Orgànica.  
Secretària: Alicia Forment Aliaga, professora del Departament de Química Inorgànica.  
  
  
  
4. Comissió avaluadora suplent  
President: José Antonio Real Cabezos, professor del Departament de Química Inorgànica.  
Vocal 1: Enrique Garcia-España Monsonis, professor del Departament de Química Inorgànica.  
Vocal 2: Miguel de la Guardia Cirugeda, professor del Departament de Química Analítica.  
Vocal 3: M. Remedios Gonzalez Luque, professora del Departament de Química Física.  
Secretària: Ana Belen Gaspar Pedros, professora del Departament de Química Inorgànica.  
  
Per a les comunicacions i qualsevol problema que puga sorgir, la comissió avaluadora té la seu a l'Institut de Ciència Molecular (ICMOL), de la Universitat de València.  
  
  
  
ANNEX II  
Línia de recerca: «Línea invest. Actividades de transferencia y de innovación empresarial; unidades científicas de innovación empresarial. CPI-23-053».  
  
Oferta pública d'un lloc de treball de tècnic/a de suport a la investigació.  
  
1. Condicions generals del lloc de treball que s'ofereix  
1.1. Denominació i classificació del lloc de treball:  
Tècnic/a de suport a la investigació.  
Grup: C.  
Subgrup: C1.  
Complement de destinació: 16.  
Complement específic: E021.  
1.2. Jornada de treball: 37 hores setmanals.  
1.3. Funcions i tasques que s'han de desenvolupar:  
- Manteniment, gestió i reparació de sistemes electrònics i electroquímics, fonts d'alimentació, controladors de temperatura, corrent, voltatge i camp magnètic.  
- Muntatge de circuits electrònics que permetin modificar el funcionament dels controladors esmentats.  
- Realitzar el muntatge i connexió de set-ups a mida per a l'estudi de les característiques elèctriques/magnètiques de materials, amb el suport de la impressió 3D i també mitjançant la fabricació clàssica de PCBs.  
- Instal·lació i revisió periòdica dels sistemes d'alimentació ininterrompuda (SAI).  
- Instal·lació i verificació dels equips adquirits.  
- Comprovació periòdica i reparació dels sistemes d'extracció de gasos del laboratori.  
1.4. Objecte i Període: Manteniment, gestió i reparació d'equipament científic.  
El contracte està determinat per la durada de la línia de recerca i la disponibilitat pressupostària.  
1.5. Requisits:  
1.5.1 Titulació: cicle formatiu de grau mitjà en electrònica, o titulació equivalent.  
  
2. Barem  
2.1. Anys de serveis prestats en les diferents administracions públiques: fins a 0,5 punt per any acreditat, amb un màxim de 2 punts.  
  
2.2. Titulacions acadèmiques i cursos de formació:  
- Titulació superior a la requerida en la convocatòria: fins a 0,5 punts.  
- Cursos de formació i perfeccionament: fins a 1 punt.  
- Cursos de valencià: fins a 0,5 punts.  
2.3. Altres mèrits preferents relacionats amb l'objecte del contracte, l'experiència prèvia i els coneixements concrets: fins a 4 punts.  
Experiència a:  
- Treball en laboratori fisicoquímic i coneixement dels equips més comuns.  
- Manteniment, gestió i reparació de sistemes electrònics i electroquímics, fonts d'alimentació, controladors de temperatura, corrent, voltatge i camp magnètic.  
- Muntatge de circuits electrònics que permetin modificar el funcionament dels controladors esmentats.  
La Comissió pot acordar la realització d'una entrevista a fi de concretar millor la valoració dels mèrits preferents: fins a 2 punts.  
  
  
3. Comissió avaluadora titular  
President: Eugenio Coronado Miralles, professor del Departament de Química Inorgànica.  
Vocal 1: Enrique Orti Guillen, professor del Departament de Química Física.  
Vocal 2: Sacramento Ferrer Llusar, professora del Departament de Química Inorgànica.  
Vocal 3: Julia Pérez Prieto, professora del Departament de Química Orgànica.  
Secretària: Alicia Forment Aliaga, professora del Departament de Química Inorgànica.  
  
4. Comissió avaluadora suplent  
President: José Antonio Real Cabezos, professor del Departament de Química Inorgànica.  
Vocal 1: Enrique Garcia-España Monsonis, professor del Departament de Química Inorgànica.  
Vocal 2: Miguel de la Guardia Cirugeda, professor del Departament de Química Analítica.  
Vocal 3: M. Remedios Gonzalez Luque, professora del Departament de Química Física.  
Secretària: Ana Belen Gaspar Pedros, professora del Departament de Química Inorgànica.  
  
Per a les comunicacions i qualsevol problema que puga sorgir, la comissió avaluadora té la seu a l'Institut de Ciència Molecular (ICMOL), de la Universitat de València.  
  
  
  
ANNEX III  
Línia de recerca: «Línea invest. Actividades de transferencia y de innovación empresarial; unidades científicas de innovación empresarial. CPI-23-054».  
  
Oferta pública d'un lloc de treball de tècnic/a superior de suport a la investigació.  
  
1. Condicions generals del lloc de treball que s'ofereix  
1.1. Denominació i classificació del lloc de treball:  
Tècnic/a superior de suport a la investigació.  
Grup: A.  
Subgrup: A1.  
Complement de destinació: 20.  
Complement específic: E029.  
1.2. Jornada de treball: 35 hores setmanals.  
1.3. Funcions i tasques que s'han de desenvolupar:  
- Explorar les capacitats de l'IFIC en temes relacionats amb la innovació i la transferència en ciència i tecnologia cap a la indústria local, nacional i internacional.  
- Detectar possibles patents en les activitats desenvolupades a l'IFIC.  
- Suport en propostes i sol·licituds de projectes i contractes en convocatòries públiques i privades dels diferents grups de l'IFIC.  
- Escriure notes de premsa i participar en la difusió d'informació.  
- Seguiment i millora dels estàndards de qualitat i processos de la unitat de transferència.  
1.4. Objecte i Període: Transferència tecnològica i científica cap a la societat.  
El contracte està determinat per la durada de la línia de recerca i la disponibilitat pressupostària.  
1.5. Requisits:  
1.5.1 Titulació: grau en Física, o en Ciències Ambientals, o titulació equivalent.  
  
2. Barem  
2.1. Anys de serveis prestats en les diferents administracions públiques: fins a 0,5 punt per any acreditat, amb un màxim de 2 punts.  
2.2. Titulacions acadèmiques i cursos de formació:  
- Titulació superior a la requerida en la convocatòria: fins a 0,5 punts.  
- Cursos de formació i perfeccionament: fins a 1 punt.  
- Cursos de valencià: fins a 0,5 punts.  
2.3. Altres mèrits preferents relacionats amb l'objecte del contracte, l'experiència prèvia i els coneixements concrets: fins a 4 punts.  
Experiència a:  
- Innovació de ciència i tecnologia.  
- Transferència tecnològica i científica.  
- Accions de formació, divulgació i difusió científic tècnica.  
- Sector de fabricació d'equips mèdics.  
- Lideratge estratègic, gestió de projectes i màrqueting.  
- Consultoria i auditoria tècnica.  
- Licitació de projectes i convocatòries del sector públic.  
Coneixements i experiència en:  
- Gestió mediambiental.  
- Màrqueting i comunicació.  
- Maneig d'aplicacions.  
- Anàlisi i creació de continguts.  
Formació i experiència en estàndards de qualitat i normes (9001, 17356, marcatge CE, 27298, 14364...).  
Coneixements d'anglès.  
La Comissió pot acordar la realització d'una entrevista a fi de concretar millor la valoració dels mèrits preferents: fins a 2 punts.  
  
  
3. Comissió avaluadora titular  
Presidenta: Nuria Rius Dionis, professora del Departament de Física Teòrica.  
Vocal 1: José Enrique Garcia Navarro, científic titular del Consejo Superior de Investigaciones Científicas.  
Vocal 2: Oscar Manuel Vives Garcia, professor del Departament de Física Teòrica.  
Vocal 3: Michel Sorel, científic titular del Consejo Superior de Investigaciones Científicas.  
Secretària: Susana Cabrera Urban, científica titular del Consejo Superior de Investigaciones Científicas.  
  
4. Comissió avaluadora suplent  
Presidenta: Berta Rubio Barroso, professora de recerca del Consejo Superior de Investigaciones Científicas.  
Vocal 1: Santiago Noguera Puchol, professor del Departament de Física Teòrica.  
Vocal 2: Rosario Gil Garcia, professora del Departament de Genètica.  
Vocal 3: Francisco Javier Albiol Colomer, contractat fix doctor del Consejo Superior de Investigaciones Científicas.  
Secretari: Luca Fiorini, professor del Departament de Física Atòmica, Molecular i Nuclear.  
  
Per a les comunicacions i qualsevol problema que puga sorgir, la comissió avaluadora té la seu a l'Institut de Física Corpuscular (IFIC), de la Universitat de València.  
  
  
  
ANNEX IV  
Línia de recerca: «Línea invest. Actividades de transferencia y de innovación empresarial; unidades científicas de innovación empresarial. CPI-23-055».  
  
Oferta pública d'un lloc de treball de tècnic/a superior de suport a la investigació.  
  
1. Condicions generals del lloc de treball que s'ofereix  
1.1. Denominació i classificació del lloc de treball:  
Tècnic/a superior de suport a la investigació.  
Grup: A.  
Subgrup: A1.  
Complement de destinació: 20.  
Complement específic: E029.  
1.2. Jornada de treball: 35 hores setmanals.  
1.3. Funcions i tasques que s'han de desenvolupar:  
- Explorar les capacitats de l'IFIC en temes relacionats amb la innovació i la transferència en ciència i tecnologia cap a la indústria local, nacional i internacional.  
- Organitzar esdeveniments relacionats amb l'activitat anterior.  
- Participar en el desenvolupament de les pàgines web i els continguts de l'IFIC relacionades amb les activitats d'aquest treball.  
- Representar l'IFIC en associacions, comitès i grups de treball nacionals i internacionals.  
- Suport en propostes i sol·licituds de projectes i contractes en convocatòries públiques i privades dels diferents grups de l'IFIC.  
- Contacte amb hospitals.  
1.4. Objecte i Període: Transferència tecnològica i científica cap a la societat.  
El contracte està determinat per la durada de la línia de recerca i la disponibilitat pressupostària.  
1.5. Requisits:  
1.5.1 Titulació: grau en Física, o titulació equivalent.  
  
2. Barem  
2.1. Anys de serveis prestats en les diferents administracions públiques: fins a 0,5 punt per any acreditat, amb un màxim de 2 punts.  
  
2.2. Titulacions acadèmiques i cursos de formació:  
- Titulació superior a la requerida en la convocatòria: fins a 0,5 punts.  
- Cursos de formació i perfeccionament: fins a 1 punt.  
- Cursos de valencià: fins a 0,5 punts.  
2.3. Altres mèrits preferents relacionats amb l'objecte del contracte, l'experiència prèvia i els coneixements concrets: fins a 4 punts.  
Formació i experiència en física mèdica i protecció radiològica.  
Experiència a:  
- Innovació de ciència i tecnologia.  
- Transferència tecnològica i científica.  
- Llicències i transferència de resultats al sector científic.  
Coneixements de:  
- Intel·ligència artificial i les seues aplicacions des de la indústria fins al sector sanitari.  
- Llenguatges de programació: Python, Java, Matlab...  
- Anglès.  
- Imatge mèdica.  
La Comissió pot acordar la realització d'una entrevista a fi de concretar millor la valoració dels mèrits preferents: fins a 2 punts.  
  
  
3. Comissió avaluadora titular  
Presidenta: Nuria Rius Dionis, professora del Departament de Física Teòrica.  
Vocal 1: José Enrique Garcia Navarro, científic titular del Consejo Superior de Investigaciones Científicas.  
Vocal 2: Oscar Manuel Vives Garcia, professor del Departament de Física Teòrica.  
Vocal 3: Michel Sorel, científic titular del Consejo Superior de Investigaciones Científicas.  
Secretària: Susana Cabrera Urban, científica titular del Consejo Superior de Investigaciones Científicas.  
  
4. Comissió avaluadora suplent  
Presidenta: Berta Rubio Barroso, professora de recerca del Consejo Superior de Investigaciones Científicas.  
Vocal 1: Santiago Noguera Puchol, professor del Departament de Física Teòrica.  
Vocal 2: Rosario Gil Garcia, professora del Departament de Genètica.  
Vocal 3: Francisco Javier Albiol Colomer, contractat fix doctor del Consejo Superior de Investigaciones Científicas.  
Secretario: Luca Fiorini, professor del Departament de Física Atòmica, Molecular i Nuclear.  
  
Per a les comunicacions i qualsevol problema que puga sorgir, la comissió avaluadora té la seu a l'Institut de Física Corpuscular (IFIC), de la Universitat de València.  
  
  
  
ANNEX V  
Línia de recerca: «Línea invest. Actividades de transferencia y de innovación empresarial; unidades científicas de innovación empresarial. CPI-23-056».  
  
Oferta pública d'un lloc de treball de tècnic/a superior de suport a la investigació.  
  
1. Condicions generals del lloc de treball que s'ofereix  
1.1. Denominació i classificació del lloc de treball:  
Tècnic/a superior de suport a la investigació.  
Grup: A.  
Subgrup: A1.  
Complement de destinació: 20.  
Complement específic: E029.  
1.2. Jornada de treball: 35 hores setmanals.  
1.3. Funcions i tasques que s'han de desenvolupar:  
- Explorar les capacitats de l'IFIC en temes relacionats amb la innovació i la transferència en ciència i tecnologia cap a la indústria local, nacional i internacional.  
- Representar l'IFIC en associacions, comitès i grups de treball nacionals i internacionals.  
- Establir contactes amb empreses del sector mèdic i de la indústria de la ciència.  
- Desenvolupament de tasques de disseny a CAD.  
- Simulació i anàlisi mitjançant programari d'elements finits.  
- Detectar possibles patents en les activitats desenvolupades a l'IFIC.  
1.4. Objecte i Període: Transferència tecnològica i científica cap a la societat.  
El contracte està determinat per la durada de la línia de recerca i la disponibilitat pressupostària.  
1.5. Requisits:  
1.5.1 Titulació: Grau en Enginyeria Industrial amb especialitat de Mecànica, o titulació equivalent.  
  
2. Barem  
2.1. Anys de serveis prestats en les diferents administracions públiques: fins a 0,5 punt per any acreditat, amb un màxim de 2 punts.  
  
2.2. Titulacions acadèmiques i cursos de formació:  
- Titulació superior a la requerida en la convocatòria: fins a 0,5 punts.  
- Cursos de formació i perfeccionament: fins a 1 punt.  
- Cursos de valencià: fins a 0,5 punts.  
2.3. Altres mèrits preferents relacionats amb l'objecte del contracte, l'experiència prèvia i els coneixements concrets: fins a 4 punts.  
Experiència a:  
- Innovació de ciència i tecnologia.  
- Transferència tecnològica i científica.  
- Disseny de components i instrumentació per a acceleradors de partícules.  
- Components i realització de mesures de radiofreqüència.  
- Centres de recerca nacionals i internacionals.  
Formació i experiència en:  
- Disseny mecànic mitjançant programari CAD.  
- Simulació i anàlisi mitjançant programari d'elements finits.  
La Comissió pot acordar la realització d'una entrevista a fi de concretar millor la valoració dels mèrits preferents: fins a 2 punts.  
  
  
  
  
3. Comissió avaluadora titular  
Presidenta: Nuria Rius Dionis, professora del Departament de Física Teòrica.  
Vocal 1: José Enrique Garcia Navarro, científic titular del Consejo Superior de Investigaciones Científicas.  
Vocal 2: Oscar Manuel Vives Garcia, professor del Departament de Física Teòrica.  
Vocal 3: Michel Sorel, científic titular del Consejo Superior de Investigaciones Científicas.  
Secretària: Susana Cabrera Urban, científica titular del Consejo Superior de Investigaciones Científicas.  
  
4. Comissió avaluadora suplent  
Presidenta: Berta Rubio Barroso, professora de recerca del Consejo Superior de Investigaciones Científicas.  
Vocal 1: Santiago Noguera Puchol, professor del Departament de Física Teòrica.  
Vocal 2: Rosario Gil Garcia, professora del Departament de Genètica.  
Vocal 3: Francisco Javier Albiol Colomer, contractat fix doctor del Consejo Superior de Investigaciones Científicas.  
Secretario: Luca Fiorini, professor del Departament de Física Atòmica, Molecular i Nuclear.  
  
Per a les comunicacions i qualsevol problema que puga sorgir, la comissió avaluadora té la seu a l'Institut de Física Corpuscular (IFIC), de la Universitat de València.